钦定古今图书集成/明伦汇编/氏族典/第289卷 > 《廖用贤尚友录》 > 唐举
## 钦定古今图书集成/明伦汇编/氏族典/第289卷 > 《廖用贤尚友录》 > 唐举

按《史记蔡泽传》：“泽游学于诸侯，小大甚众，不遇而从
唐举相曰：‘吾闻先生相李兑，曰：百日之内，持国秉政，
有之乎’？曰：‘有之’。曰：‘若臣者何如’？唐举孰视而笑曰：‘先
生曷鼻，巨肩，魋颜，蹙齃，膝挛。吾闻圣人不相，殆先生
乎’？蔡泽知唐举戏之，乃曰：‘富贵吾所自有，所不知者
寿也。愿闻之’。唐举曰：‘先生之寿，从今以往者四十三’”
岁。蔡泽笑谢而去，谓其御者曰：“吾持《粱刺》齿肥，跃马
疾驱，怀黄金之印，结紫绶于腰，揖让人主之前，食肉
富贵，四十三年足矣。”